Diolch am yr ateb yna. Roedd hi'n eironig iawn darllen datganiad y Dirprwy Weinidog Newid Hinsawdd ynghylch trafnidiaeth gyhoeddus yn y Gymru wledig ac yntau yn sôn am y gwasanaeth Sherpa i'r Wyddfa fel enghraifft dda o'r math o system y dylid ei ledaenu ar draws Cymru. Yr eironi ydy, wrth gwrs, fel y saif pethau, gall y gwasanaeth yma fod o dan fygythiad oherwydd methiant y Llywodraeth i ariannu Parc Cenedlaethol Eryri yn iawn. Yn wir, mae'n debyg y bydd pob parc cenedlaethol yn gorfod edrych i dorri yn ôl ar wasanaethau, ac felly, ni chaiff llwybrau cerdded eu cynnal a'u cadw, bydd toiledau cyhoeddus yn cau, a llawer iawn mwy. Roedd y gyllideb ddrafft wreiddiol yn sôn am roi £0.5 miliwn yn ychwanegol i barciau cenedlaethol Cymru, ond mae'r arian yma wedi diflannu ac mae'r setliad fflat yn golygu bod y gyllideb heb godi dim mewn termau go iawn ers tua 10 mlynedd. Felly, a wnaiff y Gweinidog ymrwymo i o leiaf ailgyflwyno'r £0.5 miliwn yna i'r parciau cenedlaethol er mwyn iddyn nhw fedru cyflawni eu dyletswyddau yn llawn?

Thank you for that response. It was very ironic to read the statement by the Deputy Minister for Climate Change on public transport in rural Wales when he was talking about the Sherpa service to Yr Wyddfa as a good example of the kind of system that should be used across Wales. The irony is, of course, that, as things stand, this service could be under threat because of the Government's failure to fund Eryri National Park properly. Indeed, it's likely that every national park will have to look to cut back services, and therefore walking routes won't be maintained, public toilets will close and far more. The original draft budget talked about giving an additional £0.5 million to national parks in Wales, but this funding has disappeared, and the flat settlement means that the budget hasn't increased at all in real terms for some 10 years. So, will the Minister commit to at least reintroducing that £0.5 million to the national parks so that they can deliver their objectives fully?

Wrth gwrs, jest codwch eich llaw. Sara.

Of course, just raise your hand. Sara.

Diolch, Llywydd. Mae'n werth aros amdano fe hefyd, os caf i ddweud - [ Chwerthin.]

Thank you, Llywydd. It's worth waiting for, if I may say so - [ Laughter.]

Diolch, Llywydd. Prif Weinidog, ym mis Medi 2019 gofynnais i chi nodi cyfrifoldebau disgwyliedig arweinydd newydd yr adolygiad tlodi plant. A allwch chi roi'r wybodaeth ddiweddaraf i'r Senedd am y canfyddiadau allweddol yn deillio o'u gwaith?

Diolch, Llywydd. First Minister, in September 2019 I asked you to set out the anticipated responsibilities of the new child poverty review lead. Can you update the Senedd on the key findings resulting from their work?

Roedd e'n drawiadol, a dweud y gwir, faint o ymatebion gawsom ni i'n hymgynghoriad ni ar gyfer yr ymchwiliad yma. Allwch chi esbonio ychydig yn fanylach? Roeddech chi'n sôn yn y fanna ynglŷn â sut mae hyn yn rhywbeth sy'n croesi adrannau yn y Llywodraeth; allwch chi ddweud sut yn union mae polisïau Llywodraeth Cymru yn ystyried effeithiau croestoriadedd ac effaith gronnus anghydraddoldebau megis rhywedd, hil, anabledd, yng nghyd-destun aflonyddu rhywiol a thrais yn erbyn menywod a merched?

It was striking how many responses we had to our own consultation for this inquiry. Can you explain a little more? You mentioned how this is cross-cutting within Government; can you just tell us how Welsh Government policies do take account of the impact of intersectionality and the cumulative effect of inequalities such as gender, race, disability, in the context of sexual harassment and violence against women and girls?